Avviż Nru Paġna Fid-29 ta' Jannar 2014, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7111. Il-EUR-Lex hu l-aċċess fuq l-internet għal-liġi Ewropea. Fid-29 ta' Jannar 2014, il-Kummissjoni ddeċidiet li ma topponix il-konċentrazzjoni notifikata msemmija hawn fuq u li tiddikjaraha kompatibbli mas-suq komuni. Din id-deċiżjoni hi bbażata fuq l-Artikolu 6(1)b tar-Regolament tal-Kunsill (KE) Nru 139/2004. It-test sħiħ tad-deċiżjoni hu disponibbli biss fl-Ingliż u ser isir pubbliku wara li jitneħħa kwalunkwe sigriet tan-negozju li jista' jkun fih. Dan it-test jinstab: Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7112. Il-EUR-Lex hu l-aċċess fuq l-internet għal-liġi Ewropea. IL-KUNSILL U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FIL-KUNSILL, Dawn l-iżviluppi għandhom konsegwenzi serji mhux biss għall-individwi kkonċernati iżda wkoll għas-soċjetà u l-ekonomija inġenerali. Il-qgħad fit-tul jista' jintensifika l-marġinalizzazzjoni, u jwassal għall-faqar u riskju akbar ta' esklużjoni soċjali. Hemm ukoll riskji serji għall-komunitajiet peress li n-nuqqas ta' involviment fis-suq tax-xogħol jista' jwassal lil xi żgħażagħ biex jagħżlu li ma jipparteċipawx fis-soċjetà ċivili, u dan potenzjalment iwassal għal aktar frammentazzjoni soċjali. Waħda mill-kwistjonijiet l-aktar sinifikanti li jirriżultaw mill-kriżi li ż-żgħażagħ jiffaċċjaw fl-Ewropa hija l-isfida li ġejja min-nuqqas ta' impjiegi u esperjenza ta' xogħol. Hemm ukoll differenza li qed tikber bejn il-ħiliet imfittxija minn ċerti impjegaturi u dawk il-ħiliet li għandhom ħafna impjegati prospettivi. Permezz tal-impenn fl-isport, iż-żgħażagħ jistgħu jiksbu ħiliet u kompetenzi personali u professjonali speċifiċi li jkabbru l-kapaċità għall-impjieg. Dawn jinkludu t-tagħlim dwar kif titgħallem, il-kompetenzi soċjali u ċiviċi, it-tmexxija, il-komunikazzjoni, il-ħidma f'tim, id-dixxiplina, il-kreattività, l-intraprenditorija. L-isport jipprovdi wkoll għarfien u ħiliet professjonali f'oqsma bħall-kummerċjalizzazzjoni, l-amministrazzjoni, is-sikurezza u s-sigurtà pubblika. Dawn il-ħiliet u l-kompetenzi kollha jappoġġaw attivament il-parteċipazzjoni, l-iżvilupp u l-progressjoni taż-żgħażagħ fl-edukazzjoni, it-taħriġ u l-impjiegi, b'modi li huma rilevanti u applikabbli għas-suq tax-xogħol u li huma ta' valur għal u mfittxija mill-impjegaturi. L-isport għandu appell universali u ma jagħraf l-ebda limitu kulturali jew soċjoekonomiku. Għandu personalità internazzjonali u jiġbed firxa wiesgħa u differenti ta' nies. Konsegwentement l-attivitajiet sportivi huma mezz eċċellenti għall-integrazzjoni ta' gruppi ta' minoranzi u dawk marġinalizzati. L-isport huwa ta' ispirazzjoni emozzjonali u jista' jikkontribwixxi b'mod sinifikattiv għal sens ta' għaqda, billi jgħin iġib l-istabbiltà, il-koeżjoni u l-paċi lill-komunitajiet. L-isport huwa settur reżiljenti tal-ekonomija. Il-livelli ta' parteċipazzjoni jibqgħu pjuttost stabbli fil-fażijiet differenti kollha taċ-ċiklu ekonomiku. L-isport huwa strutturat permezz ta' sistema ta' avvenimenti u attivitajiet sportivi, organizzati mill-organizzazzjonijiet tal-isport, mill-avvenimenti fl-aktar livelli bażiċi sa dawk tal-ogħla livell. Dawn l-avvenimenti jibqgħu popolari, b'mod partikolari fost iż-żgħażagħ, anke meta l-kondizzjonijiet ekonomiċi huma diffiċli. Filwaqt li l-avvenimenti sportivi jistgħu jiġu affettwati mill-kondizzjonijiet ekonomiċi li jvarjaw, il-qafas tal-avvenimenti sportivi u l-attivitajiet sportivi jibqa' stabbli. L-isport għandu l-potenzjal li joħloq l-impjiegi u li jappoġġa l-iżvilupp ekonomiku lokali permezz tal-kostruzzjoni u l-manutenzjoni tal-faċilitajiet sportivi, l-organizzazzjoni tal-avvenimenti sportivi, l-attivitajiet tas-suq tal-prodotti u s-servizzi tal-industriji sportivi u l-attivitajiet relatati f'setturi oħrajn. L-infrastruttura marbuta mal-avvenimenti u l-attivitajiet sportivi (f'livell lokali), meta ppjanati bil-galbu b'għan multifunzjonali u b'viżjoni ċara tar-rwol funzjonali tagħha fil-futur, tista' tgħin biex tistabbilizza u tagħti spinta lill-ekonomija. L-isport għandu effetti konsekwenzjali fuq setturi oħrajn. L-avvenimenti u l-kampjonati sportivi ġeneralment għandhom effetti pożittivi fuq setturi bħat-turiżmu, il-kultura, it-trasport, il-mezzi tal-informazzjoni, l-infrastruttura pubblika eċċ. Huma għandhom ukoll il-kapaċità li jgħaqqdu lin-nies u joħolqu sens ta' appartenenza u sensazzjoni kondiviża ta' suċċess. Għalhekk l-isport jista' jagħti kontribut sostantiv biex jiġu ffaċilitati l-isforzi tal-UE biex tirkupra mid-diffikultajiet ekonomiċi li għaddejjin. Minħabba l-importanza tas-settur tal-isport għall-ekonomija u tal-possibbiltajiet li dan is-settur jipprovdi liż-żgħażagħ – inkluż għal dawk li huma partikolarment vulnerabbli u żvantaġġati – biex jiksbu ħiliet u għarfien siewja, l-isport jista' jkollu rwol importanti fl-indirizzar tal-problema urġenti tal-qgħad fost iż-żgħażagħ u jagħti impetu lill-irkupru ekonomiku. Tinħtieġ firxa wiesgħa ta' azzjonijiet li tinvolvi l-mobilizzazzjoni ta' diversi partijiet interessati bħala reazzjoni għall-isfidi msemmija hawn fuq. L-impenn f'attivitajiet volontarji, filwaqt li mhux sostitut għall-impjieg imħallas, madankollu jista' jipprovdi liċ-ċittadini b'ħiliet ġodda, u b'hekk jikkontribwixxi pożittivament għall-kapaċità għall-impjieg tagħhom u t-tisħiħ tas-sens ta' appartenenza tagħhom għas-soċjetà. Il-parteċipazzjoni, b'mod partikolari fl-isport fl-aktar livelli bażiċi, miż-żgħażagħ – sew bħala parteċipant, faċilitatur, jew organizzatur – tiżviluppa ħiliet u kompetenzi personali ewlenin. L-attivitajiet volontarji fl-isport bħala forma ta' tagħlim mhux formali u informali jgħin liż-żgħażagħ jiksbu ħiliet u kompetenzi li jikkomplementaw l-edukazzjoni formali. L-isport jipprovdi ambjent li fi ħdanu ż-żgħażagħ jistgħu jirfinaw dawn il-ħiliet, u b'hekk itejbu l-kapaċità għall-impjieg u l-produttività futura, fi żmien meta l-kondizzjonijiet tas-suq tax-xogħol huma estremament diffiċli, l-opportunitajiet tax-xogħol skarsi, u l-opportunitajiet għall-iżvilupp ta' ħiliet fuq ix-xogħol limitati. L-involviment fl-isport, b'mod partikolari l-isport fl-aktar livelli bażiċi, jippermetti liż-żgħażagħ jidderieġu l-enerġiji, ix-xewqat u l-entużjażmu istintiv tagħhom b'mod li huwa kostruttiv u jikkontribwixxi għall-komunitajiet li fihom huma jgħixu. Jista' jgħin fil-ġlieda kontra l-problemi soċjali ffaċċjati fl-Istati Membri, bħall-frammentazzjoni soċjali u l-preġudizzju kontra gruppi speċifiċi, billi jipprovdi liż-żgħażagħ, b'mod partikolari dawk mingħajr impjiegi mħallsa jew opportunitajiet għal edukazzjoni u taħriġ rilevanti, b'fokus pożittiv, kostruttiv u bbażat fil-komunità. L-investiment fuq skala żgħira ta' flejjes pubbliċi f'faċilitajiet lokali tal-isport, u l-appoġġ għal klabbs tal-isport ibbażati fil-komunità, jista' jiġġenera benefiċċji sinifikanti f'termini ta' komunitajiet aktar b'saħħithom, aktar sikuri u aktar koeżivi. Il-parteċipazzjoni fl-organizzazzjoni ta' avvenimenti sportivi nazzjonali u internazzjonali u l-involviment fl-iżvilupp u l-manutenzjoni tal-infrastruttura sportiva – kemm jekk lokali jew inkella nazzjonali – tista' tkun waħda mill-fatturi ewlenin għall-ħolqien ta' impjiegi ġodda, speċjalment għaż-żgħażagħ. Jiskambjaw l-esperjenzi u l-prattiki tajbin dwar: it-titjib tal-parteċipazzjoni fl-isport u s-soċjetà taż-żgħażagħ fil-livell lokali, speċjalment hekk kif iħallu l-istrutturi edukattivi formali; kif l-involviment volontarju fil-klabbs u l-organizzazzjonijiet tal-isport jista' jsaħħaħ il-ħiliet u l-kompetenzi trasversali; kif l-involviment f'attivitajiet sportivi jista' jagħmel komunitajiet aktar sikuri u aktar koeżivi; l-organizzazzjoni ta' apprendistati u taħriġ intern f'organizzazzjonijiet tal-isport li jimmotivaw liż-żgħażagħ u jiffaċilitaw l-aċċess nazzjonali u transnazzjonali għas-suq tax-xogħol. Jippromwovu azzjonijiet ta' politika li għandhom l-għan li jiżviluppaw il-ħiliet għall-impjiegi permezz tal-isport. F'dan ir-rigward, jiġu appoġġati organizzazzjonijiet volontarji u/jew klabbs tal-isport, kif ukoll attivitajiet tal-isport u/jew avvenimenti – fl-aktar livell bażiku u/jew livell professjonali. Jesploraw modi sabiex jittejbu l-mogħdijiet għall-professjonisti u l-volontarji futuri fl-isport u jiġi promoss it-tagħlim fuq il-post tax-xogħol, sabiex jiġu żviluppati l-ħiliet li jistgħu jiġu rikonoxxuti fi ħdan oqfsa tal-kwalifiki nazzjonali. Dawn jistgħu jiġu referenzjati għall-Qafas Ewropew tal-Kwalifiki sabiex tittejjeb it-trasparenza internazzjonali u l-mobbiltà taż-żgħażagħ ikkonċernati. Il-potenzjal għar-rikonoxximent tal-ħiliet miksuba permezz ta' tagħlim informali u mhux formali fl-isport għandu wkoll jiġi esplorat. Jinkoraġġixxu investiment strateġiku fl-isport billi jintużaw, fejn adatt, il-possibbiltajiet ipprovduti mill-istrumenti ta' finanzjament tal-UE, inklużi l-fondi strutturali tal-UE (notevolment il-Fond Soċjali Ewropew u l-Fond Ewropew għall-Iżvilupp Reġjonali) u l-għodda finanzjarji tal-UE bħalma hu l-finanzjament mill-Bank Ewropew tal-Investiment. Jippromwovu kooperazzjoni interna effettiva fi ħdan l-awtoritajiet pubbliċi fost is-setturi li jittrattaw l-affarijiet soċjali, iż-żgħażagħ, l-impjiegi u kwistjonijiet ekonomiċi sabiex tiġi żgurata sensibilizzazzjoni akbar rigward ir-rwol soċjali u ekonomiku tal-isport. Jippromwovu l-involviment transsettorjali mal-esperti tal-edukazzjoni, taħriġ, żgħażagħ u impjiegi bil-għan li jiġi esplorat l-iżvilupp tal-ħiliet u l-kompetenzi. Jieħdu vantaġġ sħiħ mill-Programm Erasmus+ bħala opportunità għall-iżvilupp ta' ħiliet u kompetenzi personali u professjonali. Jidentifikaw il-modi li bihom l-isport jista' jiġi ffinanzjat sabiex jippromwovi l-inklużjoni soċjali u l-impjieg taż-żgħażagħ permezz tal-fondi strutturali (notevolment il-Fond Soċjali Ewropew jew il-Fond Ewropew għall-Iżvilupp Reġjonali) jew mekkaniżmi oħrajn ta' finanzjament tal-UE, bħalma hu l-finanzjament mill-Bank Ewropew tal-Investiment, speċjalment l-iżvilupp u, fejn hu xieraq, il-manutenzjoni tal-infrastruttura tal-isport fuq skala żgħira fi rħula u bliet għall-użu mill-pubbliku, filwaqt li tingħata attenzjoni speċjali liż-żoni li huma soċjalment imċaħħda. Tali infrastruttura fuq skala żgħira tista' tgħin biex jintlaħqu bosta għanijiet soċjali, bħall-ħolqien tal-impjiegi, l-inklużjoni soċjali, u t-titjib tas-saħħa. Jsaħħu d-djalogu u l-inizjattivi komuni mal-partijiet interessati ewlenin, b'mod partikolari l-organizzazzjonijiet sportivi, l-industriji tal-prodotti sportivi u l-organizzazzjonijiet taż-żgħażagħ sabiex jiġi żviluppat aktar ambjent favorevoli biex iż-żgħażagħ jiġu attratti lejn is-settur tal-isport. Jirriflettu dwar kif il-kontribut tal-isport għall-iżvilupp tal-ħiliet taż-żgħażagħ u ż-żamma ta' komunitajiet soċjalment inklużivi fi żminijiet ta' qgħad għoli fost iż-żgħażagħ jistgħu jiġu indirizzati bl-aktar mod effettiv fil-kuntest ta' ħidma futura dwar l-isport fil-livell tal-UE. Torganizza seminar transsettorjali ta' livell għoli dwar il-kontribut tal-isport fil-ħolqien tal-impjiegi u għat-trattament tal-qgħad fl-UE, b'mod partikolari l-qgħad fost iż-żgħażagħ. Abbażi tal-kooperazzjoni li għaddejja tal-UE fil-livell ta' esperti, tħejji studju dwar il-kontribut tal-isport għall-kapaċità għall-impjieg taż-żgħażagħ fil-kuntest tal-istrateġija Ewropa 2020. IL-KUNSILL TAL-UNJONI EWROPEA U R-RAPPREŻENTANTI TAL-GVERNIJIET TAL-ISTATI MEMBRI, IMLAQQGĦIN FI ĦDAN IL-KUNSILL, il-libertà u l-pluraliżmu tal-media huma valuri fundamentali mnaqqxa fil-Karta tad-Drittijiet Fundamentali tal-Unjoni Ewropea. Dawn huma pilastru essenzjali tad-demokrazija peress li l-media għandha rwol importanti biex tiżgura t-trasparenza u r-responsabbiltà u għandha impatt fuq l-opinjoni pubblika u fuq il-parteċipazzjoni u l-kontribut taċ-ċittadini fil-proċessi ta' teħid ta' deċiżjonijiet; ġew innutati numru ta' sfidi għal-libertà u l-pluraliżmu tal-media matul dawn l-aħħar snin fl-Unjoni Ewropea. Dawn jinkludu kwistjonijiet sottolinjati minn kawżi fil-qorti, stħarriġ uffiċjali, rapporti mill-Parlament Ewropew u organizzazzjonijiet mhux governattivi, kif ukoll f'dibattiti parlamentari nazzjonali u Ewropej; it-trasparenza dwar lil min tappartjeni l-media u tas-sorsi ta' finanzjament hija essenzjali bil-ħsieb li jkunu garantiti l-libertà u l-pluraliżmu tal-media; l-assigurazzjoni tal-ħarsien tal-ġurnalisti minn influwenza mhux debita hija ta' importanza ewlenija sabiex tkun garantita l-libertà tal-media, li ssir aktar relevanti fi żminijiet ta' kriżi ekonomika u t-trasformazzjoni tas-settur tal-media; l-assigurazzjoni ta' ħarsien adegwat tas-sorsi ġurnalistiċi hija element ewlieni tal-libertà tal-media; id-Direttiva dwar is-Servizzi tal-Media Awdjoviżiva, il-qafas regolatorju fi ħdan l-UE għas-servizzi tal-media awdjoviżiva, tikkontribwixxi għat-trawwim tal-libertà u l-pluraliżmu tal-media. L-awtoritajiet regolatorji kompetenti tal-awdjoviżiv fl-Istati Membri għandhom rwol kruċjali fl-infurzar ta' dan il-qafas; il-Kummissjoni ffinanzjat għadd ta' studji, rapporti, proġetti u azzjonijiet ikkoordinati fil-qasam tal-libertà u l-pluraliżmu tal-media; il-Kunsill tal-Ewropa jwettaq xogħol importanti ħafna fil-qasam tal-libertà u l-pluraliżmu tal-media. F'dan ir-rigward, il-Memorandum ta' Fehim tal-2007 bejn il-Kunsill tal-Ewropa u l-Unjoni Ewropea jelenka l-libertà tal-espressjoni u l-informazzjoni fost il-prijoritajiet u l-oqsma ewlenin kondiviżi għall-kooperazzjoni bejn dawn l-organizzazzjonijiet; l-Internet jiffaċilita l-aċċess għall-informazzjoni u joffri liċ-ċittadini opportunitajiet ġodda għall-parteċipazzjoni, id-diskussjoni u l-formulazzjoni ta' opinjonijiet. Filwaqt li dan jikkontribwixxi għal-libertà tal-espressjoni u jsaħħaħ il-pluraliżmu tal-opinjonijiet, jinħolqu wkoll sfidi ġodda fir-rigward tal-mod kif in-nies ikollhom aċċess għall-informazzjoni u kif jivvalutawha. Għandha tingħata attenzjoni partikolari għall-effetti negattivi possibbli kemm tal-konċentrazzjoni eċċessiva fis-settur kif ukoll tat-tisħiħ tal-pożiżżjonijiet ta' dawk li jikkontrollaw l-aċċess; bil-karattru globali tal-Internet mhuwiex possibbli li dawn il-kwistjonijiet jinżammu fi ħdan konfini definiti b'mod ġeografiku. livell għoli ta' indipendenza u pluraliżmu tal-media huwa essenzjali mhux biss għad-demokrazija, iżda jikkontribwixxi wkoll għat-tisħiħ tat-tkabbir ekonomiku u tas-sostenibbiltà tiegħu; il-Kunsill tal-Ewropa għandu rwol importanti fl-istabbiliment ta' standards għal-libertà u l-pluraliżmu tal-media u l-kooperazzjoni ma' dak il-korp għandha titkompla u tissaħħaħ aktar; l-informazzjoni dwar lil min jappartjeni stabbiliment tal-media partikolari u dwar entitajiet jew persuni oħrajn li jibbenefikaw minn tali appartenenza għandha tkun aċċessibbli faċilment għaċ-ċittadini sabiex ikunu jistgħu jagħmlu ġudizzju infurmat dwar l-informazzjoni pprovduta. F'dan il-kuntest, il-litteriżmu medjatiku għandu rwol importanti; il-kooperazzjoni u l-kondiviżjoni tal-aħjar prattiki fost l-awtoritajiet regolatorji tal-awdjoviżiv u awtoritajiet kompetenti relevanti oħrajn jikkontribwixxu għall-funzjonament tas-suq uniku tal-UE u għal xenarju tal-media miftuħ u pluralistiku; li jkunu assigurati livelli għoljin tal-libertà u l-pluraliżmu tal-media huwa essenzjali għall-UE sabiex tkun kredibbli fin-negozjati ma' pajjiżi aderenti u fil-fora internazzjonali. jassiguraw l-indipendenza tal-awtoritajiet regolatorji tal-awdjoviżiv tagħhom; jieħdu miżuri adatti sabiex tinkiseb it-trasparenza ġenwina dwar lil min tappartjeni l-media; jieħdu miżuri adatti sabiex jissalvagwardjaw id-dritt tal-ġurnalisti biex iħarsu s-sorsi tagħhom u biex iħarsu lill-ġurnalisti minn influwenza mhux debita; jieħdu miżuri adatti, skont il-kuntest nazzjonali tagħhom, sabiex jiġu evitati effetti negattivi possibbli ta' konċentrazzjoni eċċessiva ta' lil min tappartjeni l-media. tkompli tappoġġa proġetti li għandhom l-għan li jsaħħu l-ħarsien tal-ġurnalisti u tal-prattikanti tal-media; tkompli tappoġġa l-għodda ta' monitoraġġ indipendenti għall-valutazzjoni tar-riskji għall-pluraliżmu tal-media fl-UE (Monitoraġġ tal-Pluraliżmu tal-Media), li hija implimentata mill-Istitut Universitarju Ewropew ta' Firenze, u tinkoraġġixxi aktar użu tagħha mill-Istati Membri u l-partijiet interessati relevanti kollha; tivvaluta l-effettività ta' dawn il-miżuri sabiex jiġi kkunsidrat kwalunkwe pass ieħor. jissalvagwardjaw, jippromwovu u japplikaw il-valuri mnaqqxa fil-Karta tad-Drittijiet Fundamentali tal-UE u f'dan il-kuntest jindirizzaw l-isfidi għal-libertà u l-pluraliżmu tal-media madwar l-UE f'konformità sħiħa mal-prinċipju tas-sussidjarjetà. Il-KEPD jilqa' l-fatt li huwa kkonsultat mill-Kummissjoni u li ġiet inkluża referenza għall-konsultazzjoni fil-preamboli tal-Proposti. Qabel l-adozzjoni tal-Proposti, il-KEPD ingħata l-possibbiltà li jipprovdi kummenti informali lill-Kummissjoni. Xi wħud minn dawn il-kummenti ġew ikkunsidrati. Fil-livell tal-UE, ġiet introdotta leġiżlazzjoni bil-għan li timpedixxi l-ħasil tal-flus u l-finanzjament tat-terroriżmu mill-1991 'il quddiem. Dawn ir-reati huma kkunsidrati bħala theddida għall-integrità u l-istabbiltà tas-settur finanzjarju u, b'mod aktar ġenerali, bħala theddida għas-Suq Intern. Il-bażi legali għall-Proposti huwa l-Artikolu 114 tat-TFUE. It-Tielet Direttiva AML tapplika għas-settur finanzjarju (istituzzjonijiet ta' kreditu, istituzzjonijiet finanzjarji) kif ukoll għal professjonisti bħal avukati, nutara, kontabilisti, aġenti tal-proprjetà immobbli, każinojiet u fornituri ta' servizzi ta' kumpaniji. L-ambitu tagħha jkopri wkoll il-fornituri kollha ta' merkanzija, meta l-ħlasijiet isiru fi flus kontanti għal iktar minn EUR 15 000. Dawn id-destinatarji kollha huma kkunsidrati bħala "entitajiet obbligati". Id-Direttiva teħtieġ li dawn l-entitajiet obbligati jidentifikaw u jivverifikaw l-identità tal-klijenti (dik li tissejjaħ id-diliġenza dovuta mal-klijent "customer due diligence", minn hawn 'il quddiem "CDD") u tas-sidien benefiċjarji, u jimmonitorjaw it-transazzjonijiet finanzjarji tal-klijenti. Imbagħad tinkludi obbligi ta' rappurtar ta' suspetti ta' ħasil tal-flus jew finanzjament tat-terroriżmu lill-Unitajiet tal-Intelligence Finanzjarja (FIUs) rilevanti, kif ukoll obbligi oħra li jakkumpanjawhom. Id-Direttiva tintroduċi wkoll rekwiżiti u salvagwardji addizzjonali (bħar-rekwiżit li ssir diliġenza dovuta msaħħa mal-klijent) għal sitwazzjonijiet ta' riskju akbar. Ir-Regolament propost jissostitwixxi r-Regolament (KE) Nru 1781/2006 dwar informazzjoni dwar il-pagatur, li għandha takkumpanja t-trasferimenti ta' fondi (minn hawn 'il quddiem imsejjaħ ir-"Regolament għat-Trasferimenti tal-Fondi") li għandu l-għan li jtejjeb it-traċċabbiltà tal-pagamenti. Ir-Regolament għat-Trasferimenti tal-Fondi jikkumplimenta l-miżuri l-oħra tal-AML billi jiżgura li l-informazzjoni bażika dwar il-pagatur tat-trasferimenti tal-fondi tkun disponibbli immedjatament lill-awtoritajiet infurzar tal-liġi u/jew tal-prosekuzzjoni biex tgħinhom fid-detezzjoni, l-investigazzjoni, il-prosekuzzjoni ta' terroristi jew kriminali oħra u r-rintraċċar tal-assi ta' terroristi. Il-KEPD jirrikonoxxi l-importanza ta' politiki kontra l-ħasil tal-flus għar-reputazzjoni ekonomika u finanzjarja tal-Istati Membri. Madankollu, huwa jenfasizza li l-għan leġittimu li tinkiseb trasparenza tas-sorsi tal-pagamenti, id-depożiti tal-fondi u t-trasferimenti għall-iskop tal-ġlieda kontra t-terroriżmu u l-ħasil tal-flus għandu jiġi segwit filwaqt li tiġi żgurata konformità mar-rekwiżiti tal-protezzjoni tad-dejta. Il-kwistjonijiet li ġejjin għandhom jiġu indirizzati fiż-żewġ Proposti: referenza espliċita għal-liġi tal-UE applikabbli tal-protezzjoni tad-dejta għandha tiddaħħal fiż-żewġ Proposti f'dispożizzjoni sostantiva u ddedikata, li ssemmi b'mod partikolari d-Direttiva 95/46/KE u l-liġijiet nazzjonali li jimplimentaw id-Direttiva 95/46/KE, u r-Regolament (KE) Nru 45/2001 li jikkonċerna l-ipproċessar ta' dejta personali mill-istituzzjonijiet u l-korpi tal-UE. Din id-dispożizzjoni għandha tiddikjara wkoll b'mod ċar li l-Proposti huma mingħajr preġudizzju għal-liġijiet applikabbli tal-protezzjoni tad-dejta. Ir-referenza fil-Premessa 33 għad-Deċiżjoni Qafas tal-Kunsill 2008/977/ĠAI tas-27 ta' Novembru 2008 għandha tiġi mħassra; definizzjoni ta' "awtoritajiet kompetenti" u "FIUs" għandha tiġi inserita fid-Direttiva proposta. Din id-definizzjoni għandha tiggarantixxi li l-"awtoritajiet kompetenti" m'għandhomx jiġu kkunsidrati bħala "awtoritajiet kompetenti" skont it-tifsira tal-Artikolu 2(h) tad-Deċiżjoni Qafas 2008/977/ĠAI. għandu jiġi ċċarat fil-Premessa 32 li l-bażi legali għall-ipproċessar tkun il-ħtieġa li jkun hemm konformità ma' obbligu legali mill-entitajiet obbligati, l-awtoritajiet kompetenti u l-FIUs (Artikolu 7(c) tad-Direttiva 95/46/KE); għandu jitfakkar li l-uniku għan tal-ipproċessar għandu jkun il-prevenzjoni tal-ħasil tal-flus u l-finanzjament tat-terroriżmu, u li d-dejta m'għandhiex tiġi pproċessata ulterjorment għal skopijiet inkompatibbli; il-projbizzjoni speċifika biex id-dejta tiġi pproċessata għal skopijiet kummerċjali, li attwalment hija msemmija fil-Premessa 31 tad-Direttiva proposta u l-Premessa 7 tar-Regolament propost, għandha tiġi stabbilita f'dispożizzjoni sostantiva; għandha tiddaħħal premessa ddedikata biex tiċċara li l-ġlieda kontra l-evażjoni tat-taxxa hija mdaħħla biss bħala reati marbutin; rigward trasferimenti internazzjonali, għandhom jiddaħħlu dispożizzjonijiet sostantivi ddedikati dwar it-trasferimenti ta' dejta personali, li jipprovdi bażi legali xierqa għat-trasferimenti intragrupp/bejn PSP u PSP li jirrispetta t-test u l-interpretazzjoni tal-Artikolu 26 tad-Direttiva 95/46/KE, kif appoġġjat mill-Grupp ta' Ħidma tal-Artikolu 29 tal-awtoritajiet Ewropej għall-protezzjoni tad-dejta. Il-KEPD jirrakkomanda li l-proporzjonalità li teħtieġ it-trasferiment tal-massa ta' informazzjoni personali u sensittiva lejn pajjiżi barranin għall-iskop tal-ġlieda kontra AML/TF tiġi evalwata mill-ġdid u li jiġi ffavorit approċċ aktar proporzjonat; rigward il-pubblikazzjoni tas-sanzjonijiet, il-KEPD jirrakkomanda li jiġu evalwati għażliet alternattivi u inqas intrużivi għall-obbligu ġenerali tal-pubblikazzjoni u, fi kwalunkwe każ, li jiġi speċifikat fid-Direttiva proposta: l-iskop ta' pubblikazzjoni bħal din jekk kellha tinżamm; id-dejta personali li għandha tiġi ppubblikata; li s-suġġetti tad-dejta għandhom jiġu informati qabel il-pubblikazzjoni tad-deċiżjoni u huma ggarantiti drittijiet biex jappellaw din id-deċiżjoni qabel issir il-pubblikazzjoni; li s-suġġetti tad-dejta għandhom id-dritt li joġġezzjonaw skont l-Artikolu 14 tad-Direttiva 95/46/KE fuq bażijiet leġittimi konvinċenti; limitazzjonijiet addizzjonali relatati mal-pubblikazzjoni online; rigward iż-żamma tad-dejta, għandha tiddaħħal dispożizzjoni sostantiva li tistabbilixxi perjodu ta' żamma massimu li jrid jiġi rrispettat mill-Istati Membri, bl-ispeċifikazzjonijiet addizzjonali. Fir-rigward tad-Direttiva proposta, il-KEPD jirrakkomanda wkoll li: tiddaħħal dispożizzjoni speċifika li tfakkar il-prinċipju li s-suġġetti tad-dejta jingħataw informazzjoni dwar l-ipproċessar tad-dejta personali tagħhom (skont l-Artikoli 10 u 11 tad-Direttiva 95/46/KE) u li tispeċifika min se jkun responsabbli mill-informazzjoni ta' dawn is-suġġetti tad-dejta; jiġi rrispettat il-prinċipju tal-proporzjonalità meta jiġu llimitati d-drittijiet tas-suġġetti tad-dejta u, bħala konsegwenza, tiġi inserita dispożizzjoni speċifika li tispeċifika l-kundizzjonijiet li taħthom id-drittijiet tas-suġġetti tad-dejta jistgħu jiġu limitati; jiġi ddikjarat b'mod ċar jekk valutazzjonijiet tar-riskju mwettqa mill-awtorità maħtura u mill-entitajiet obbligati jistgħux jinvolvu l-ipproċessar ta' dejta personali jew le. Jekk iva, id-Direttiva proposta għandha teħtieġ l-introduzzjoni tas-salvagwardji meħtieġa għall-protezzjoni tad-dejta; tiddaħħal lista preċiża tal-informazzjoni li għandha jew m'għandhiex titqies fit-twettiq tad-Diliġenza Dovuta mal-Klijent. Jiġi ċċarat jekk id-dejta sensittiva fis-sens tal-Artikolu 8(1) tad-Direttiva 95/46/KE għandhiex tinġabar għal dan l-iskop. Jekk tali pproċessar ikollu jkun meħtieġ, l-Istati Membri għandhom jiżguraw li dan isir taħt il-kontroll ta' awtorità uffiċjali u li jiġu pprovvduti salvagwardji speċifiċi xierqa skont il-liġi nazzjonali; jiġi emendat l-Artikolu 21 biex jillimita b'mod aktar ċar is-sitwazzjonijiet fejn ir-riskji jkunu tant sostanzjali li jiġġustifikaw diliġenza dovuta msaħħa u biex jipprovdi salvagwardji proċedurali kontra l-abbuż; jiġi emendat l-Artikolu 42 biex jinkludi referenza għall-kunfidenzjalità, li għandha tiġi rrispettata mill-impjegati kollha involuti fil-proċeduri CDD; jiġu elenkati f'dispożizzjoni sostantiva t-tipi ta' dejta ta' identifikazzjoni li għandha tinġabar dwar is-sid benefiċjarju, anke meta ma jkun hemm l-ebda fiduċja involuta. Fir-rigward tar-Regolament propost, il-KEPD jirrakkomanda ulterjorment li: ikun hemm trażżin biex ma jintużax in-numru tal-identità nazzjonali bħala referenza mingħajr restrizzjonijiet u/jew salvagwardji speċifiċi, iżda biex minflok jintuża n-numru ta' transazzjoni; titfakkar l-importanza tar-rispett tal-prinċipju tal-preċiżjoni tad-dejta, stabbilit fl-Artikolu 6(d) tad-Direttiva 95/46/KE, fil-kuntest ta' proċeduri AML; tiżdied dispożizzjoni li tispeċifika li "l-informazzjoni għandha tkun aċċessibbli biss għal persuni jew klassijiet ta' persuni nominati biss"; tiżdied dispożizzjoni dwar ir-rispett tal-obbligi ta' kunfidenzjalità u tal-protezzjoni tad-dejta mill-impjegati li jittrattaw informazzjoni personali dwar il-pagatur u l-benefiċjarju; jiġi ċċarat fl-Artikolu 15 li ebda awtorità jew parti esterna oħra li m'għandhiex interess fil-ġlieda kontra l-ħasil tal-flus jew il-finanzjament tat-terroriżmu ma jkollha aċċess għad-dejta maħżuna; jiġi kkompletat l-Artikolu 21 billi jispeċifika għand liema awtorità għandu jiġi rrappurtat il-ksur tar-Regolament u billi jeħtieġ li l-miżuri tekniċi u organizzattivi xierqa jiġu implimentati biex jipproteġu d-dejta kontra qerda aċċidentali jew illegali, telf aċċidentali, tibdil, jew żvelar illegali. Magħmul fi Brussell, l-4 ta' Lulju 2013. Il-ftehim għandu l-għan li jkompli jsaħħaħ il-kooperazzjoni bejn l-Unjoni Ewropea u l-Federazzjoni Russa dwar il-prevenzjoni ta' diverżjoni mill-kummerċ leġittimu tas-sustanzi użati biex jiġu manifatturati b'mod illeċitu drogi narkotiċi u sustanzi psikotropiċi (minn hawn 'il quddiem: "prekursuri tad-droga"). Il-KEDP jilqa' d-dispożizzjonijiet dwar il-protezzjoni tad-dejta personali fit-test tal-ftehim u l-inklużjoni fl-Anness tal-prinċipji tal-protezzjoni tad-dejta li għandhom jiġu rrispettati mill-Partijiet. Il-KEPD jissuġġerixxi li tiġi inkluża referenza espliċita għall-applikabbiltà tal-liġijiet nazzjonali tal-UE li jimplimentaw id-Direttiva 95/46/KE għat-trasferimenti ta' dejta personali mill-UE lill-awtoritajiet Russi u għall-ipproċessar ta' dejta personali mill-awtoritajiet tal-UE. Huwa jissuġġerixxi wkoll li jiġu inklużi referenzi għall-Artikoli 7 u 8 tal-Karta dwar id-Drittijiet Fundamentali tal-UE. Huwa jirrakkomanda wkoll li fl-Artikoli 3(2) u 4(1) u 5(3) jiġu speċifikati l-kategoriji kollha ta' dejta personali li jistgħu jiġu skambjati. Barra minn hekk, salvagwardji addizzjonali, bħal perjodi iqsar ta' żamma u miżuri aktar stretti ta' sigurtà għandhom ikunu inklużi fil-ftehim jew fl-Anness II għad-dejta relatata ma' tranżazzjonijiet suspettużi. Il-finijiet l-oħrajn li għalihom id-dejta tista' tkun ipproċessata skont l-Artikolu 5(3) għandhom ikunu ddikjarati b'mod espliċitu fil-ftehim u għandhom ikunu kompatibbli mal-għan oriġinali li għalih id-dejta tkun ġiet trasferita. Il-KEPD jilqa' wkoll il-projbizzjoni fuq iż-żamma ta' dejta għal aktar minn kemm meħtieġ fl-Artikolu 5(2) tal-Ftehim, iżda huwa jirrakkomanda li mill-inqas jiġu speċifikati perjodi ta' żamma massimi. Il-KEPD jilqa' l-inklużjoni tal-prinċipji ta' protezzjoni ta' dejta obbligatorja. Madankollu, huwa jirrakkomanda li dawn jitkomplew kif ġej: jiżdiedu d-dispożizzjonijiet dwar is-"sigurtà tad-dejta" u r-rekwiżiti speċifiċi għall-ipproċessar ta' "dejta sensittiva"; jiġu speċifikati l-proċeduri biex isiru effettivi l-prinċipji ta' "trasparenza" u d-"drittijiet tal-aċċess, ir-rettifika, it-tħassir u l-imblukkar ta' dejta" fit-test tal-ftehim jew fl-Anness; rigward it-"trasferimenti 'l quddiem", għandu jiżdied li l-awtoritajiet kompetenti tal-Partijiet m'għandhomx jittrasferixxu dejta personali lil destinatarji nazzjonali oħrajn sakemm id-destinatarju ma jipprovdix protezzjoni adegwata u għall-finijiet li għalihom id-dejta tkun intbagħtet. rigward il-prinċipju ta' "rimedju", għandu jkun speċifikat li t-terminu "awtoritajiet kompetenti", użat fil-bqija tal-ftehim f'kuntest differenti, hawnhekk jirreferi għal awtoritajiet kompetenti għall-protezzjoni ta' dejta personali u għas-sorveljanza tal-ipproċessar tagħha; l-awtoritajiet rilevanti u l-informazzjoni prattika dwar ir-rimedji eżistenti għandhom jissemmew fil-ftehim jew għall-inqas f'ittri skambjati bejn il-partijiet jew f'dokumenti li jakkumpanjaw lill-ftehim; rigward il-prinċipju dwar "l-eċċezzjonijiet għad-drittjiet tat-trasparenza u l-aċċess dirett": għandu jkun speċifikat li, f'każijiet fejn id-dritt tal-aċċess ma jkunx jista' jingħata lis-suġġetti tad-dejta, għandu jiġu pprovdut l-aċċess indirett mingħand l-awtoritajiet nazzjonali tal-UE għall-protezzjoni tad-dejta. Għandu jkun speċifikat ukoll li l-awtoritajiet li jissorveljaw il-protezzjoni tad-dejta tal-Partijiet għandhom konġuntament jirrevedu l-implimentazzjoni tal-ftehim, jew fil-kuntest tal-grupp konġunt ta' esperti ta' segwitu, jew bħala proċess separat. Barra minn hekk, jekk l-indipendenza tal-awtorità superviżorja rilevanti Russa ma tkunx stabbilita biżżejjed, għandu jkun speċifikat li l-awtoritajiet nazzjonali tal-UE għall-protezzjoni tad-dejta għandhom ikunu involuti fis-sorveljanza tal-implimentazzjoni tal-ftehim mill-awtoritajiet Russi. Ir-riżultati tar-reviżjoni għandhom ikunu rrapportati lill-Parlament Ewropew u lill-Kunsill, fejn ikun meħtieġ u bir-rispett sħiħ tal-kunfidenzjalità. Il-KEPD jirrakkomanda wkoll li jitkompla l-Artikolu 12 tal-ftehim bi klawsola li tippermetti lil kull Parti tissospendi jew ittemm il-ftehim f'każ ta' ksur tal-obbligi mill-Parti l-oħra taħt il-ftehim, inkluż f'dak li jirrigwarda l-konformità mal-prinċipji tal-protezzjoni tad-dejta. Magħmul fi Brussell, it-23 ta' April 2013. Qabel l-adozzjoni tal-Komunikazzjoni, il-KEPD ingħata l-opportunità li jipprovdi kummenti informali. Il-KEPD huwa sodisfatt li xi wħud mill-kummenti tiegħu ġew ikkunsidrati fil-Komunikazzjoni. Bi tweġiba għall-istedina tal-Programm ta' Stokkolma u filwaqt li tibni fuq il-Komunikazzjoni tal-2010, din il-Komunikazzjoni għandha l-għan li twieżen kif jaħdem l-iskambju ta' informazzjoni transkonfinali fl-UE fil-prattika u li tirrakkomanda titjib possibbli. Il-KEPD japprezza l-attenzjoni ġenerali mogħtija lill-protezzjoni tad-dejta fil-Komunikazzjoni li tenfasizza l-ħtieġa li tiġi assigurata kwalità ta' dejta, sigurtà tad-dejta u protezzjoni tad-dejta ta' livell għoli u tfakkar li tkun xi tkun il-kumbinazzjoni jew is-sekwenza użata għall-iskambju tal-informazzjoni, ir-regoli dwar il-protezzjoni tad-dejta, is-sigurtà tad-dejta u l-kwalità tad-dejta kif ukoll l-għan li għalih jistgħu jintużaw l-istrumenti għandhom ikunu rrispettati. Barra minn hekk il-KEPD: jilqa' b'sodisfazzjon il-fatt li l-Komunikazzjoni tikkonkludi li la huma meħtieġa databases ġodda tal-infurzar tal-liġi fil-livell tal-UE u lanqas strumenti ġodda ta' skambju ta' informazzjoni; jenfasizza l-ħtieġa għal proċess ta' valutazzjoni sħiħa tal-istrumenti u l-inizjattivi fil-qasam tal-Ġustizzja u l-Affarijiet Interni, li l-eżitu tagħha għandu jwassal għal politika tal-UE li tkun komprensiva, integrata u strutturata tajjeb dwar il-ġestjoni tal-informazzjoni u tal-iskambju u jħeġġeġ lill-Kummissjoni sabiex tagħmel valutazzjoni ta' strumenti eżistenti oħrajn; iħeġġeġ lill-Kummissjoni sabiex tirrifletti fuq (i) l-effikaċja tal-prinċipji tal-protezzjoni tad-dejta fid-dawl tal-bidliet teknoloġiċi, l-iżviluppi marbuta ma' sistemi tal-IT fuq skala kbira u l-użu dejjem akbar ta' dejta li inizjalment tkun inġabret għal għanijiet li mhumiex marbuta mal-ġlieda kontra l-kriminalità, kif ukoll fuq (ii) l-effikaċja għas-sigurtà pubblika tat-tendenza attwali ta' monitoraġġ mifrux, sistematiku u proattiv ta' individwi mhux suspetti u l-utilità reali tiegħu fil-ġlieda kontra r-reati; l-eżitu ta' dawn ir-riflessjonijiet għandu jwassal għal politika tal-UE komprensiva, integrata u strutturata tajjeb dwar il-ġestjoni tal-informazzjoni u tal-iskambju f'dan il-qasam; jenfasizza li d-diskussjonijiet li għaddejjin dwar il-proposta għal Direttiva m'għandhomx iwaqqfu lill-Kummissjoni milli tagħmel inventarju tal-problemi u tar-riskji marbuta mal-protezzjoni tad-dejta, u tat-titjib possibbli fil-kuntest legali attwali, u jirrakkomanda li dawn id-diskussjonijiet jintużaw b'mod partikolari fid-distinzjoni bejn l-ipproċessar ta' dejta ta' persuni suspettati u mhux suspettati għal aktar żvilupp tal-Mudell Ewropew għall-Iskambju ta' Informazzjoni; jaqbel bis-sħiħ mal-ħtieġa li ssir reviżjoni tal-istrumenti eżistenti sabiex jiġu allinjati mad-Direttiva proposta u jħeġġeġ lill-Kummissjoni sabiex tieħu aktar azzjoni; iħeġġeġ lill-Kummissjoni sabiex tagħmel valutazzjoni tal-istrumenti eżistenti tul u wara l-implimentazzjoni sħiħa tagħhom; jirrakkomanda li l-gwida li l-Kunsill huwa mistieden li jagħti fir-rigward tal-għażla ta' mezz tqis il-konsegwenzi f'termini ta' limitazzjoni u responsabbiltajiet tal-għan; iħeġġeġ lill-Kummissjoni sabiex tiġġustifika b'mod aktar ċar l-għażla tal-mezz tal-Europol li juża l-għodod SIENA bħala mezz prestabbilit u sabiex tivvaluta jekk din l-għażla hijiex konformi mal-prinċipju tal-privatezza fid-disinn; jinnota b'sodisfazzjoni li l-Komunikazzjoni tfakkar li l-informazzjoni tista' attwalment tiġi skambjata u użata fejn ikun permess mil-liġi, li jinkludi konformità mar-regoli dwar il-protezzjoni tad-dejta, u jistieden lill-Kummissjoni sabiex tibda taħdem fuq kundizzjonijiet armonizzati għall-Punti ta' Kuntatt Waħdieni, sabiex tassigura li r-rekwiżiti jkunu simili fl-Istati Membri kollha u jipproteġu lill-individwi b'mod effettiv; jirrakkomanda li jkun inkluż it-taħriġ dwar is-sigurtà tal-informazzjoni u l-protezzjoni tad-dejta fl-Iskema prevista mill-Kummissjoni kif ukoll fit-taħriġ li l-Istati Membri huma mistiedna jassiguraw. Magħmul fi Brussell, id-29 ta' April 2013. Fil-memorandum ta' spjegazzjoni għad-Direttiva proposta, il-Kummissjoni tiddikjara li l-Istati Membri huma responsabbli għall-organizzazzjoni tas-sistema tal-kura tas-saħħa tagħhom u għat-twassil ta' servizzi tas-saħħa u ta' kura medika, inkluża l-allokazzjoni tar-riżorsi assenjati lilhom. F'dan il-qafas, kull Stat Membru jista' jieħu miżuri biex jamministra l-konsum tal-mediċini, jirregola l-prezzijiet tagħhom jew jistabbilixxi l-kundizzjonijiet tal-finanzjament pubbliku tagħhom. Prodott mediċinali awtorizzat skont il-leġiżlazzjoni tal-UE abbażi tal-profil ta' kwalità, ta' sigurtà u ta' effikaċja tiegħu jista' għalhekk ikun suġġett għal rekwiżiti regolatorji addizzjonali fil-livell ta' Stat Membru qabel ma jkun jista' jiġi kkummerċjalizzat jew jitqassam lill-pazjenti bl-iskema tal-assigurazzjoni tas-saħħa pubblika. Il-proposta għal Direttiva li tħassar id-Direttiva 89/105/KEE ġiet adottata mill-Kummissjoni fl-1 ta' Marzu 2012. Il-Kummissjoni tiddikjara li negozjati fil-Grupp ta' Ħidma tal-Kunsill dwar il-Farmaċewtika u t-Tagħmir Mediku kienu diffiċli, minħabba n-natura politikament sensittiva tal-fajl. Il-Parlament Ewropew adotta l-pożizzjoni tiegħu fl-ewwel qari nhar is-6 ta' Frar 2013. B'riżultat tal-votazzjoni fis-Sessjoni Plenarja u filwaqt li qieset il-pożizzjoni tal-Istati Membri fil-Kunsill, il-Kummissjoni ddeċidiet li temenda l-proposta tagħha billi tadotta d-Direttiva proposta u tikkonsulta lill-KEPD. Din l-Opinjoni sejra tiffoka fuq l-aspetti li ġejjin tad-Direttiva proposta dwar il-protezzjoni tad-dejta personali: l-applikabbiltà tal-leġiżlazzjoni tal-protezzjoni tad-dejta, il-pubblikazzjoni tad-dejta personali ta' esperti u l-membri ta' ċerti korpi, l-ipproċessar potenzjali ta' dejta tas-saħħa tal-pazjent permezz tal-aċċess għad-data tal-awtorizzazzjoni tas-suq u l-opportunità proposta għall-ħolqien ta' databases fil-livell tal-UE/Stat Membru. Il-KEPD jagħmel ir-rakkomandazzjonijiet li ġejjin: jiddaħħlu referenzi għal-leġiżlazzjoni applikabbli għall-protezzjoni tad-dejta f'Artikolu sostaniv tad-Direttiva proposta. Tali referenza għandha tipprovdi bħala regola ġenerali li d-Direttiva 95/46/KE u r-Regolament (KE) Nru 45/2001 għandhom japplikaw għall-ipproċessar ta' dejta personali fil-qafas tad-Direttiva proposta. Barra minn hekk, il-KEPD jissuġġerixxi li r-referenza għad-Direttiva 95/46/KE għandha tispeċifika li d-dispożizzjonijiet sejrin japplikaw skont ir-regoli nazzjonali li jimplimentaw id-Direttiva 95/45/KE; issir valutazzjoni tal-ħtieġa tas-sistema proposta fl-Artikolu 16 tad-Direttiva proposta għall-pubblikazzjoni mandatorja ta' ismijiet u d-dikjarazzjonijiet ta' interess ta' esperti, membri tal-korpi deċiżjonali u membri ta' korpi responsabbli għall-proċeduri ta' rimedju u jiġi vverifikat jekk l-obbligu ta' pubblikazzjoni ma jmurx lil hinn minn dak li huwa neċessarju sabiex jintlaħaq l-objettiv ta' interess ġenerali mfittex, u jekk hemmx miżuri inqas restrittivi sabiex jintlaħaq l-istess objettiv. Suġġett għall-eżitu ta' dan it-test ta' proporzjonalità, l-obbligu tal-pubblikazzjoni għandu fi kwalunkwe każ jiġi appoġġjat minn salvagwardji adegwati sabiex jiġu żgurati r-rispett tad-drittijiet tal-persuni kkonċernati li joġġezzjonaw, is-sigurtà/l-eżattezza tad-dejta u t-tħassir tagħhom wara perjodu adegwat ta' żmien; tiddaħħal referenza għall-Artikolu 8 tad-Direttiva 95/46/KE fl-Artiklu 13 tad-Direttiva proposta dwar l-aċċess għad-dejta ta' awtorizzazzjoni tas-suq, jekk id-dejta personali dwar is-saħħa hija maħsuba biex tiġi pproċessata u tiddaħħal dispożizzjoni fid-Direttiva proposta li tiddefinixxi b'mod ċar liema sitwazzjoni u suġġetti għal dak li jħares it-tagħrif li jinkludi dejta tas-saħħa tal-pazjent sejra tiġi pproċessata; jiġi inkluż fl-Artikolu 13 tad-Direttiva proposta rekwiżit biex janonimizza b'mod sħiħ kwalunkwe dejta tal-pazjent inkluża fid-dejta tal-awtorizzazzjoni tas-suq qabel din id-data hija trasferita lill-awtorità kompetenti għal kwalunkwe pproċessar ulterjuri għal skopijiet ta' deċiżjonijet dwar l-ipprezzar u r-rimburżar; titwettaq valutazzjoni tal-impatt tal-protezzjoni tad-dejta bil-quddiem, qabel issir kwalunwe azzjoni ulterjuri bil-ħsieb tat-tnedija ta' kwalunkwe database ġdida. Magħmul fi Brussell, it-30 ta' Mejju 2013. Qabel l-adozzjoni tal-Komunikazzjoni Konġunta u tal-Proposta, il-KEPD ingħata l-possibbiltà li jagħti kummenti informali lill-Kummissjoni. Huwa jinsab kuntent li xi wħud mill-kummenti tiegħu ġew ikkunsidrati fil-Komunikazzjoni Konġunta u fil-Proposta. Il-KEPD jinsab kuntent li l-Kummissjoni u r-Rappreżentant Għoli tal-UE għall-Affarijiet Barranin u l-Politika ta' Sigurtà ressqu Strateġija komprensiva dwar iċ-Ċibersigurtà kkumplimentata minn proposta għal Direttiva dwar il-miżuri biex jiġi żgurat livell komuni għoli ta' sigurtà tan-netwerks u l-informazzjoni (NIS) fl-UE kollha. L-Istrateġija tikkumplimenta l-azzjonijiet ta' politika li diġà ġew żviluppati mill-UE fil-qasam tas-Sigurtà tan-Netwerks u l-Informazzjoni. Il-KEPD jinsab kuntent li l-Istrateġija tmur lil hinn mill-approċċ tradizzjonali fejn is-sigurtà tmur kontra l-privatezza billi jiġi previst l-għarfien espliċitu tal-privatezza u l-protezzjoni tad-dejta bħala valuri ewlenin li għandhom jiggwidaw il-politika dwar iċ-ċibersigurtà fil-livell tal-UE u dak internazzjonali. Il-KEPD jinnota li l-Istrateġija ta' Ċibersigurtà u d-Direttiva proposta dwar in-NIS jista' jkollhom rwol fundamentali biex tikkontribwixxi għall-iżgurar tal-protezzjoni tad-drittijiet tal-individiwi għall-privatezza u l-protezzjoni tad-dejta fl-ambjent online. Fl-istess ħin, għandu jiġi żgurat li dawn ma jwasslux għal miżuri li jikkostitwixxu interferenzi illegali fid-drittijiet tal-individwi għall-privatezza u l-protezzjoni d-dejta. Il-KEPD jilqa' wkoll bi pjaċir il-fatt li l-protezzjoni tad-dejta tissemma f'diversi partijiet tal-Istrateġija u titqies ukoll fid-Direttiva proposta dwar l-NIS. Madankollu, huwa jiddispjaċih li l-Istrateġija u d-Direttiva proposta ma jenfassizzawx b'mod aħjar il-kontribut tal-liġi eżistenti u futura dwar il-protezzjoni tad-dejta għas-sigurtà, u jonqsu milli jassiguraw b'mod sħiħ li kwalunkwe obbligu li jirriżulta mid-Direttiva proposta jew elementi oħra tal-Istrateġija jikkumplimenta l-obbligi ta' protezzjoni tad-dejta u li dawn la jidħlu fuq xulxin u lanqas ma jmorru kontra xulxin. Barra minn hekk, il-KEPD jinnota li billi naqset li tikkunsidra bis-sħuħ inizjattivi paralleli oħrajn tal-Kummissjoni u l-proċeduri leġiżlattivi li jinsabu għaddejjin, bħar-Riforma tal-Protezzjoni tad-Dejta u r-Regolament propost dwar l-identifikazzjoni elettronika u s-servizzi fiduċjarji, l-Istrateġija taċ-Ċibersigurtà tonqos milli tagħti perspettiva verament komprensiva u olistika taċ-ċibersigurtà fl-UE, u minħabba f'hekk hemm riskju li jinħoloq approċċ frammentat u kompartimentalizzat. Il-KEPD jinnota wkoll li d-Direttiva proposta dwar l-NIS għadha ma tippermettix approċċ komprensiv tas-sigurtà fl-UE lanqas, u li l-obbligu stabbilit minn qabel fil-liġi dwar il-protezzjoni tad-dejta huwa probabbilment l-obbligu l-aktar komprensiv għan-netwerks u s-sigurtà skont il-liġi tal-UE Il-KEPD jiddispjaċih ukoll li r-rwol importanti tal-awtoritajiet tal-protezzjoni tad-dejta fl-implimentazzjoni u l-infurzar tal-obbligi tas-sigurtà u fit-tisħiħ taċ-ċibersigurtà lanqas ma huwa kkunsidrat b'mod xieraq. Bħal fil-każ tal-Istrateġija taċ-Ċibersigurtà, il-KEPD jenfasizza li: Għandha tapplika liġi dwar il-protezzjoni tad-dejta għall-azzjonijiet kollha tal-Istrateġija kull meta dawn ikunu jikkonċernaw miżuri li jinvolvu l-ipproċessar tad-dejta personali. Għalkemm il-liġi tal-protezzjoni tad-dejta ma tissemmiex speċifikament fit-taqsimiet relatati maċ-ċiberkriminalità u ċ-ċiberdifiża, il-KEPD jenfasizza li ħafna mill-azzjonijiet ippjanati f'dawn l-oqsma jinvolvu l-ipproċessar tad-dejta personali u għalhekk jaqgħu taħt il-kamp ta' applikazzjoni tal-liġi applikabbli dwar il-protezzjoni tad-dejta. Huwa jinnota wkoll li ħafna azzjonijiet jikkonsistu fl-istabbiliment ta' mekkaniżmi ta' koordinazzjoni, li sejrin jeħtieġu l-implimentazzjoni ta' salvagwardji xierqa għall-protezzjoni tad-dejta dwar il-modalitajiet għall-iskambju tad-dejta personali; L-Awtoritajiet tal-Protezzjoni tad-Dejta (DPAs) għandhom rwol importanti fil-kuntest taċ-Ċibersigurtà. Bħala għassiesa tad-drittijiet tal-privatezza u l-protezzjoni tad-dejta tal-individwi, id-DPAs huma impenjati b'mod attiv fil-protezzjoni tad-dejta personali tagħhom, kemm fuq l-internet kif ukoll fid-dinja reali. Għalhekk dawn għandhom ikunu involuti b'mod xieraq fil-kapaċità tagħhom ta' korpi superviżorji fir-rigward ta' miżuri ta' implimentazzjoni li jinvolvu l-ipproċessar tad-dejta personali (bħat-tnedija tal-proġett pilota tal-UE dwar il-ġlieda kontra l-botnets u l-malware). Atturi oħra fil-qasam taċ-ċibersigurtà għandhom ukoll jikkooperaw magħhom fit-twettiq tal-kompiti tagħhom, pereżempju fl-iskambju tal-aħjar prattiki u l-azzjonijiet ta' tqajjim ta' sensibilizzazzjoni. Il-KEPD u d-DPAs nazzjonali għandhom ikunu involuti b'mod xieraq fil-konferenzi ta' livell għoli li sejrin jiġu organizzati fl-2014 biex jiġi vvalutat il-progress dwar l-implimentazzjoni tal-Istrateġija. Fir-rigward tad-Direttiva proposta dwar l-NIS, il-KEPD jagħti parir lil-leġiżlaturi biex: Jipprovdu aktar ċarezza u ċertezza fl-Artikolu 3(8) dwar id-definizzjoni tal-operaturi tas-suq li jaqgħu taħt il-kamp ta' applikazzjoni tal-Proposta, u biex tiġi stabbilita lista eżawrjenti li tinkludi l-partijiet interessati rilevanti kollha, bil-ħsieb li jiġi żgurat approċċ armonizzat u integrat bi sħiħ għas-sigurtà fl-UE; Fl-Artikolu 1(2)(c) jiċċaraw li d-Direttiva proposta tapplika għall-istituzzjonijiet u l-korpi tal-UE, u biex tiġi inkluża referenza għar-Regolament (KE) Nru 45/2001 fl-Artikolu 1(5) tal-Proposta; Jirrikonoxxu rwol aktar orizzontali għal din il-Proposta fir-rigward tas-sigurtà, billi fl-Artikolu 1 espliċitament jipprevedu li din għandha tapplika mingħajr preġudizzju għal regoli eżistenti jew futuri aktar iddettaljati f'oqsma speċifiċi (bħal dawk li għandhom jiġu stabbiliti dwar il-fornituri ta' servizzi fiduċjarji fir-Regolament propost dwar l-identifikazzjoni elettronika); Iżidu premessa li tispjega l-ħtieġa li tiġi inkorporata l-protezzjoni tad-dejta b'mod iddisinnjat jew prestabbilit mill-istadju bikri tad-disinn tal-mekkaniżmi stabbiliti fil-Proposta u matul iċ-ċiklu tal-ħajja kollu tal-proċessi, il-proċeduri, l-organizzazzjonijiet, it-tekniki u l-infrastrutturi involuti, filwaqt li jitqies ir-Regolament propost dwar il-Protezzjoni tad-Dejta; Jiċċaraw id-definizzjonijiet ta' "sistema tan-netwerks u l-informazzjoni" fl-Artikolu 3(1) u ta' "inċident" fl-Artikolu 3(4), u fl-Artikolu 5(2) jissostitwixxu l-obbligu li jiġi stabbilit "pjan ta' valutazzjoni tar-riskju" b'"jitwaqqaf u jinżamm qafas ta' ġestjoni tar-riskju"; Fl-Artikolu 1(6) jispeċifikaw li l-ipproċessar tad-dejta personali jkun iġġustifikat skont l-Artikolu 7(e) tad-Direttiva 95/46/KE sal-punt meħtieġ biex jintlaħqu l-objettivi ta' interess ġenerali segwiti mid-Direttiva proposta. Madankollu, għandu jiġi żgurat li jiġu rispettati b'mod xieraq il-prinċipji tan-neċessità u tal-proporzjonalità, biex b'hekk tiġi pproċessata biss id-dejta strettament meħtieġa għall-iskop li jrid jintlaħaq; Fl-Artikolu 14 jistabbilixxu ċ-ċirkostanzi meta hija meħtieġa notifika kif ukoll il-kontenut u l-format tan-notifika, inklużi t-tipi ta' dejta personali li għandhom jiġu nnotifikati u jekk għandhomx jiġu nnotifikati jew le, u sa liema punt, in-notifika u d-dokumenti ta' sostenn tagħha sejrin jinkludu d-dettalji tad-dejta personali affettwata minn inċident speċifiku tas-sigurtà (bħall-indirizzi IP). Għandu jitqies il-fatt li l-aworitajiet kompetenti tal-NIS għandhom jitħallew jiġbru u jipproċessaw id-dejta personali fil-qafas ta' inċident tas-sigurtà biss meta dan ikun strettament meħtieġ. Għandhom jiġu stabbiliti wkoll salvagwardji xierqa mressqa fil-Proposta biex tiġi żgurata l-protezzjoni xierqa tad-dejta pproċessata mill-awtoritajiet kompetenti tal-NIS; Fl-Artikolu 14 jiċċaraw li n-notifiki ta' inċidenti skont l-Artikolu 14(2) għandhom japplikaw mingħajr preġudizzju għall-obbligi ta' notifika ta' ksur tad-dejta personali skont il-liġi applikabbli dwar il-protezzjoni tad-dejta. L-aspetti ewlenin tal-proċedura għall-kooperazzjoni tal-awtoritajiet kompetenti tal-NIS mad-DPAs f'każijiet fejn l-inċident tas-sigurtà jinvolvi ksur ta' dejta personali għandhom jiġu stabbiliti minn qabel fil-Proposta; Jemendaw l-Artikolu 14(8) b'tali mod li l-esklużjoni ta' mikrointrapriżi mill-kamp ta' applikazzjoni tan-notifika ma tapplikax għal dawk l-operaturi li għandhom rwol kruċjali fil-forniment ta' servizzi tas-soċjetà, pereżempju fid-dawl tan-natura tal-informazzjoni li jipproċessaw (eż. dejta bijometrika jew dejta sensittiva); Iżidu dispożizzjonijiet fil-Proposta li tirregola l-iskambju ta' dejta personali mill-awtoritajiet kompetenti tal-NIS ma' riċevituri oħra, biex jiġi żgurat li (i) id-dejta personali tiġi żvelata biss lir-riċevituri li l-ipproċessar tagħhom ikun meħtieġ għat-twettiq tal-kompiti tagħhom skont bażi legali xierqa u (ii) li tali informazzjoni tkun limitata għal dak li huwa meħtieġ għat-twettiq tal-kompiti tagħhom. Għandu jitqies ukoll kif l-entitajiet li jipprovdu dejta lin-netwerk ta' kondiviżjoni tal-informazzjoni jiżguraw konformità mal-prinċipju ta' limitazzjoni tal-iskop; Jispeċifikaw il-limitu ta' żmien għaż-żamma tad-dejta personali għall-finijiet stabbiliti fid-Direttiva proposta, b'mod partikolari fir-rigward taż-żamma mill-awtoritajiet kompetenti tan-NIS u fi ħdan l-infrastruttura sikura tan-netwerk ta' kooperazzjoni; Ifakkru lill-awtoritajiet kompetenti tan-NIS dwar l-obbligu tagħhom li jipprovdu tagħrif xieraq lis-suġġetti tad-dejta dwar l-ipproċessar tad-dejta personali, pereżempju bil-pubblikazzjoni ta' politika ta' privatezza fuq il-websajt tagħhom; Iżidu dispożizzjoni dwar il-livell ta' sigurtà li għandu jiġi osservat mill-awtoritajiet kompetenti tan-NIS fir-rigward tal-informazzjoni miġbura, ipproċessata, u skambjata. Għandha tiġi inkluża b'mod speċifiku referenza għar-rekwiżiti tas-sigurtà tal-Artikolu 17 tad-Direttiva 95/46/KE fir-rigward tal-protezzjoni tad-dejta personali mill-awtoritajiet kompetenti tal-NIS; Fl-Artikolu 9(2) jiċċaraw li l-kriterji għall-parteċipazzjoni tal-Istati Membri fis-sistema sikura ta' kondiviżjoni ta' informazzjoni għandhom jiżguraw li jiġi ggarantit livell għoli ta' sigurtà u reżistenza mill-parteċipanti kollha fis-sistemi ta' kondiviżjoni ta' informazzjoni f'kull pass tal-ipproċessar. Dawn il-kriterji għandhom jinkludu kunfidenzjalità xierqa u miżuri ta' sigurtà skont l-Artikoli 16 u 17 tad-Direttiva 95/46/KE u l-Artikoli 21 u 22 tar-Regolament (KE) Nru 45/2001. Il-Kummissjoni għandha tkun espressament marbuta b'dawn il-kriterji għall-parteċipazzjoni tagħha bħala kontrollur fis-sistema sikura ta' kondiviżjoni ta' informazzjoni; Fl-Artikolu 9 iżidu deskrizzjoni tar-rwoli u r-responsabbiltajiet tal-Kummissjoni u tal-Istati Membri fit-twaqqif, l-operazzjoni u l-manutenzjoni tas-sistema sikura ta' kondiviżjoni ta' informazzjoni, u jipprevedu li d-disinn tas-sistema jsir skont il-prinċipji ta' protezzjoni tad-dejta b'mod iddisinnjat jew prestabbilit u b'sigurtà bid-disinn; u Fl-Artikolu 13 iżidu li kwalunkwe trasferiment ta' dejta personali lil riċevituri li jinsabu f'pajjiżi barra l-UE għandu jsir skont l-Artikoli 25 u 26 tad-Direttiva 95/46/KE u l-Artikolu 9 tar-Regolament (KE) Nru 45/2001. Magħmul fi Brussell, l-14 ta' Ġunju 2013. Il-KEPD jinnota li l-għan ewlieni ta' dawn il-Proposti huwa li jarmonizza aktar l-aspetti kollha tal-liġi sostantiva tat-trade marks kif ukoll tar-regoli proċedurali fi ħdan l-UE. Għalkemm mal-ewwel daqqa t'għajn jista' jidher li dawn il-Proposti ma jħallu ebda konsegwenza sostanzjali għall-protezzjoni tad-dejta, huwa madankollu jinnota li ż-żewġ strumenti jistabbilixxu xi operazzjonijiet ta' pproċessar, li jista' jkollhom impatt fuq id-dritt tal-individwi għall-privatezza u l-protezzjoni tad-dejta. Għalhekk, il-KEPD jiddispjaċih li ma ġiex ikkonsultat informalment qabel l-adozzjoni ta' dawn il-Proposti. Skont l-Artikolu 28(2) tar-Regolament (KE) Nru 45/2001, il-KEPD jixtieq jenfasizza hawn taħt xi kwistjonijiet speċifiċi li l-Proposti jqajmu mill-perspettiva tal-protezzjoni tad-dejta. Il-KEPD jirrakkomanda li fil-preambolu tal-Proposti ssir referenza għall-konsultazzjoni tal-KEPD. Id-Direttiva Proposta għandha l-għan li tarmonizza aktar ir-regoli sostantivi dwar it-trade marks fl-UE – inklużi kjarifiki dwar id-drittijiet mogħtija minn trade mark u r-regoli applikabbli għall-marki kollettivi – kif ukoll aspetti proċedurali bħal reġistrazzjoni, ħlasijiet, u proċeduri dwar oppożizzjoni, revoka jew dikjarazzjoni ta' invalidità ta' trade mark. Tipproponi wkoll dispożizzjonijiet li jtejbu l-koperazzjoni amministrattiva ta' uffiċċji ċentrali nazzjonali tal-proprjetà industrijali bejniethom u mal-Aġenzija tal-Unjoni Ewropea għall-Marki Kummerċjali u d-Disinji (l-Artikoli 52 u 53). Ir-Regolament propost jemenda l-qafas legali attwali applikabbli għal trade mark Komunitarja stabbilit fir-Regolament (KE) Nru 207/2009. L-Uffiċċju għall-Armonizzazzjoni fis-Suq Intern (UASI) ingħata l-isem ġdid "Aġenzija Ewropea għat-Trade Marks u d-Disinji" ("l-Aġenzija"). Ir-Regolament propost jikkjarifika r-regoli sostantivi u proċedurali li japplikaw għat-trade mark Ewropea. Dan jipprevedi l-ħolqien ta' Reġistru u ta' bażi elettronika ta' dejta mill-Aġenzija (Artikolu 87). Huwa jikkjarifika wkoll ir-rwol u l-kompiti tal-Aġenzija, b'mod partikolari fir-rigward tal-koperazzjoni tagħha mal-uffiċċji ċentrali nazzjonali tal-proprjetà industrijali fl-UE (Artikolu 123). Għalkemm dawn il-Proposti jittrattaw l-armonizzazzjoni tal-liġi sostantiva dwar it-trade marks kif ukoll regoli proċedurali fi ħdan l-UE u, mal-ewwel daqqa t'għajn, ma jidhirx li għandhom konsegwenzi sostanzjali għall-protezzjoni tad-dejta, madankollu huma jistabbilixxu xi operazzjonijiet ta' pproċessar li jista' jkollhom impatt fuq id-drittijiet tal-individwi għall-privatezza u l-protezzjoni tad-dejta. Il-KEPD jenfasizza li l-ġbir u l-ipproċessar ta' dejta personali mill-uffiċċji ċentrali tal-proprjetà industrijali tal-Istati Membri u l-Aġenzija fl-eżekuzzjoni tal-kompiti tagħhom għandhom jitwettqu f'konformità mal-liġi applikabbli għall-protezzjoni tad-dejta, b'mod partikolari mal-liġijiet nazzjonali li jimplimentaw id-Direttiva 95/46/KE u r-Regolament (KE) Nru 45/2001. Dwar id-Direttiva proposta, il-KEPD jirrakkomanda li: tiddaħħal dispożizzjoni sostantiva li tenfasizza l-ħtieġa għal kwalunkwe pproċessar ta' dejta personali mwettaq mill-uffiċċji nazzjonali tal-proprjetà industrijali li tirrispetta l-liġi applikabbli għall-protezzjoni tad-dejta, b'mod partikolari l-liġijiet nazzjonali li jimplimentaw id-Direttiva 95/46/KE, u tiżdied referenza għar-Regolament Ġenerali għall-Protezzjoni tad-Dejta propost fi premessa; jiġi enfasizzat f'dispożizzjoni sostantiva li kwalunkwe pproċessar ta' dejta personali mill-Aġenzija fil-kuntest tal-kooperazzjoni bejn l-uffiċċji nazzjonali u l-Aġenzija huwa soġġett għal konformità mar-regoli stabbiliti fir-Regolament (KE) Nru 45/2001; jiġi kkjarifikat f'dispożizzjoni sostantiva jekk il-bażijiet ta' dejta komuni jew konnessi u portali ppjanati taħt l-Artikolu 52 u l-premessa 37 jinvolvux l-ipproċessar ta' dejta personali kif ukoll il-kamp ta' applikazzjoni u l-għan(ijiet) tagħhom, b'mod partikolari jekk dawn iġibux għanijiet addizzjonali minn dawk oriġinali ta' kull bażi ta' dejta u portal, u jekk iva, x'inhi l-bażi legali għal dawn l-għanijiet addizzjonali; jiġu stabbiliti b'mod ċar f'dispożizzjoni sostantiva l-modalitajiet għall-iskambji ta' informazzjoni permezz ta' bażijiet ta' dejta komuni jew konnessi u portali, b'mod partikolari billi jiġu stabbiliti r-reċipjenti awtorizzati ta' dejta personali, it-tipi ta' dejta, l-għan ta' dawn l-iskambji, u t-tul ta' żmien taż-żamma tad-dejta f'dawk is-sistemi tal-IT. Dwar ir-Regolament Propost, il-KEPD jirrakkomanda li: jiġu stabbiliti l-modalitajiet għall-ipproċessar ta' dejta personali fir-Reġistru u l-bażi ta' dejta elettronika f'dispożizzjoni sostantiva tal-Proposta u mhux f'atti ddelegati; tiddaħħal dispożizzjoni sostantiva li tispeċifika t-tipi ta' dejta personali li għandhom jiġu pproċessati fir-Reġistru u fil-bażi ta' dejta elettronika, l-għan tal-ipproċessar tagħhom, il-kategoriji ta' reċipjenti li huma awtorizzati jaċċessaw id-dejta (bl-ispeċifikazzjoni ta' liema dejta), il-limitu/i ta' żmien għaż-żamma tad-dejta, u l-modalitajiet għall-informazzjoni u l-eżerċizzju tad-drittijiet tas-suġġetti tad-dejta; jiġi kjarifikat fl-Artikolu 123c jekk l-iskambji ta' informazzjoni bejn l-Aġenzija u l-uffiċċji nazzjonali jkunux jinkludu jew le dejta personali, u jekk iva, liema. Għandu jiġi speċifikat ukoll (i) li l-iskambji ta' dejta personali bejn l-Aġenzija u l-uffiċċji nazzjonali għandhom jitwettqu f'konformità mal-liġi applikabbli għall-protezzjoni tad-dejta, b'mod partikolari r-Regolament (KE) Nru 45/2001 dwar l-ipproċessar mill-Aġenzija u d-Direttiva 95/46/KE dwar l-ipproċessar mill-uffiċċji nazzjonali, (ii) l-għan ta' dawn l-iskambji, b'mod partikolari jekk dawn iġibux magħhom għanijiet addizzjonali minn dawk oriġinali ta' kull bażi ta' dejta u portal, u jekk iva, x'inhi l-bażi legali għal dawn l-għanijiet addizzjonali, u (iii) it-tipi ta' dejta skambjati, ir-riċevituri awtorizzati tad-dejta, u t-tul ta' żmien taż-żamma tad-dejta f'dawn is-sistemi tal-IT; jiġu vvalutati l-ħtieġa u l-proporzjonalità ta' divulgazzjoni ta' dejta personali fil-kuntest tal-pubblikazzjoni ta' informazzjoni li tinsab fil-bażi ta' dejta elettronika. Jekk hija l-intenzjoni tal-leġiżlaturi li jipprevedu l-pubblikazzjoni ta' dejta personali għal għanijiet ivvalutati b'attenzjoni, il-KEPD jirrakkomanda li fir-Regolament propost jiġu inklużi dispożizzjonijiet espliċiti f'dan ir-rigward. Bħala minimu, dispożizzjoni sostantiva għandha tikkjarifika x'tip ta' dejta personali tista' ssir pubblika u għal liema għan(ijiet); jiġi kkjarifikat f'dispożizzjoni sostantiva jekk il-mezzi ta' kooperazzjoni jkunux jinkludu jew le l-pubblikazzjoni ta' deċiżjonijiet tal-qorti dwar it-trade marks. Jekk iva, din id-dispożizzjoni sostantiva għandha tiddefinixxi l-kondizzjonijiet skont liema tista' sseħħ il-pubblikazzjoni tad-deċiżjonijiet tal-qorti. F'dan ir-rigward, il-KEPD jirrakkomanda li l-pubblikazzjoni tas-sentenzi fuq l-internet mill-Aġenzija u/jew l-uffiċċji ċentrali nazzjonali tal-proprjetà industrijali għandha sseħħ bil-kondizzjoni li l-indiċjar tas-sentenzi (u d-dejta personali li tinsab fihom) fuq magni tat-tiftix tal-internet esterni jkun teknikament ipprojbit jew inkella li jiġi kkunsidrat jekk il-pubblikazzjoni għandhiex issir fuq bażi anonima. Magħmul fi Brussell, il-11 ta' Lulju 2013. Fit-28 ta' Frar 2013 il-Kummissjoni adottat il-proposti li ġejjin (minn hawn 'il quddiem "il-proposti"): Fl-istess jum, il-proposti ntbagħtu lill-KEPD għal konsultazzjoni. Il-KEPD kien ingħata l-opportunità li jipprovdi kummenti informali lill-Kummissjoni qabel l-adozzjoni tal-proposti. Il-KEPD jilqa' r-referenza għall-konsultazzjoni tal-KEPD, li ġiet inkluża fil-Preambolu kemm tal-proposta EES kif ukoll tal-proposta RTP. Il-Komunikazzjoni tal-2008 mill-Kummissjoni "It-Tħejjija tal-passi li jmiss fil-ġestjoni tal-fruntieri fl-Unjoni Ewropea" ssuġġeriet għodod ġodda għall-ġestjoni futura tal-fruntieri Ewropej, inkluż sistema ta' dħul u ħruġ (minn hawn 'il quddiem "EES") għar-reġistrazzjoni elettronika tad-dati tad-dħul u l-ħruġ ta' ċittadini ta' pajjiżi terzi u programm ta' vjaġġaturi rreġistrati biex jiffaċilita l-qsim tal-fruntieri għal vjaġġaturi in bona fede (minn hawn 'il quddiem "RTP"). Hija kkunsidrat ukoll l-introduzzjoni ta' Sistema Elettronika għall-Awtorizzazzjoni tal-Ivvjaġġar (ESTA) għal ċittadini minn pajjiżi terzi eżentati mill-viża. L-Artikolu 4 tal-proposta EES jispeċifika l-iskop tagħha. Il-proposta timmira li ttejjeb il-ġestjoni tal-fruntieri esterni tal-UE u l-ġlieda kontra l-migrazzjoni irregolari, l-implimentazzjoni tal-politika integrata għall-ġestjoni tal-fruntieri u l-koperazzjoni u l-konsultazzjoni bejn l-awtoritajiet tal-fruntieri u l-immigrazzjoni. ttejjeb il-kontrolli fil-punti ta' qsim tal-fruntieri esterni u tikkumbatti l-immigrazzjoni irregolari; tikkalkula u timmonitorja l-kalkolu tat-tul ta' permanenza awtorizzata ta' ċittadini ta' pajjiżi terzi ammessi għal permanenza qasira; tgħin fl-identifikazzjoni ta' kwalunkwe persuna li ma tissodisfax, jew ma tistax tissodisfa aktar, il-kondizzjonijiet biex tidħol, jew toqgħod fit-territorju tal-Istati Membri; tippermetti lill-awtoritajiet nazzjonali tal-Istati Membri li jidentifikaw persuni b'permanenza b'awtorizzazzjoni skaduta u jieħdu miżuri xierqa; tiġbor statistika dwar id-dħul u l-ħruġ ta' ċittadini ta' pajjiżi terzi għall-finijiet ta' analiżi. Għandha tassisti wkoll, permezz tal-ħażna tal-bijometrika, fl-identifikazzjoni ta' persuni li ma jissodisfawx il-kondizzjonijiet biex jidħlu, jew joqogħdu fl-UE, speċjalment fin-nuqqas ta' dokumenti ta' identifikazzjoni. Barra minn hekk, l-EES tkun tipprovdi stampa preċiża tal-flussi tal-ivvjaġġar u tal-għadd ta' persuni b'permanenza b'awtorizzazzjoni skaduta, u tippermetti tfassil tal-politika bbażata fuq l-evidenza, pereżempju dwar l-obbligi tal-viża. L-istatistika msemmija fl-Artikolu 4 tintuża għal dan l-aħħar għan. Finalment, il-proposta emendatorja għandha l-objettiv li jiġi akkomodat ir-Regolament (KE) Nru 562/2006 li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal-fruntieri (minn hawn 'il quddiem: "il-Kodiċi tal-Fruntieri ta' Schengen") għall-proposti ġodda tal-EES u l-RTP. Il-proġett biex tiġi żviluppata sistema elettronika li tikkontrolla d-dħul u l-ħruġ fit-territorju tal-UE mhix xi ħaġa ġdida, u bosta Komunikazzjonijiet tal-Kummissjoni msemmija hawn fuq wittew it-triq għall-proposti li issa qegħdin jiġu analizzati. Huwa għalhekk fil-perspettiva ta' dawn l-iżviluppi li l-pakkett dwar il-fruntieri intelliġenti għandu jiġi vvalutat. B'mod partikolari, jeħtieġ li jittieħdu in kunsiderazzjoni l-elementi li ġejjin. L-Opinjoni preżenti tiffoka ħafna fuq il-proposta tal-EES – li hija ferm rilevanti mill-perspettivi tal-privatezza u l-protezzjoni tad-dejta – u hija strutturata kif ġej: Taqsima II tinkludi valutazzjoni ġenerali tas-sistema ta' Dħul u Ħruġ, li tiffoka fuq il-konformità maż-żewġ Artikoli 7 u 8 tal-Karta; Taqsima III tinkludi kummenti dwar dispożizzjonijiet aktar speċifiċi tal-EES li jikkonċernaw l-ipproċessar tad-dejta bijometrika u l-aċċess mill-awtoritajiet tal-infurzar tal-liġi; Taqsima IV tinkludi kummenti dwar kwistjonijiet oħrajn imqajma mill-EES; Taqsima V tiffoka fuq ir-RTP; Taqsima VI tirreferi għall-ħtieġa għal salvagwardji addizzjonali tas-sigurtà tad-dejta; Taqsima VII telenka l-konklużjonijiet. Il-pakkett dwar il-fruntieri Intelliġenti jimmira li joħloq sistema tat-Teknoloġija tal-Informatika fuq skala kbira sabiex tissupplimenta l-mekkaniżmi eżistenti ta' kontroll tal-fruntieri. Il-karattru legali ta' din is-sistema jeħtieġ li jiġi evalwat fl-isfond tal-prinċipji tal-Karta, b'mod partikolari l-Artikolu 7 dwar id-dritt tar-rispett għall-ħajja privata u tal-familja u l-Artikolu 8 dwar il-protezzjoni tad-dejta personali, bl-objettiv li jivvaluta mhux biss l-interferenza mad-drittijiet fundamentali tal-iskema l-ġdida, iżda wkoll is-salvagwardji għall-protezzjoni tad-dejta pprovduti fil-Proposti. F'dik il-perspettiva, il-KEPD jikkonferma li l-iskema EES proposta tikkostitwixxi interferenza mad-dritt għar-rispett tal-ħajja privata u tal-familja. Filwaqt li huwa jilqa' s-salvagwardji fil-Proposti u jirrikonoxxi l-isforzi magħmula mill-Kummissjoni f'dan is-sens, huwa jikkonkludi li l-kwistjoni essenzjali tibqa' n-neċessità: l-ispiża/l-effiċjenza tas-sistema tinsab fin-nofs, mhux biss f'termini finanzjarji, iżda wkoll fir-rigward tad-drittijiet fundamentali, li jidhru fil-kuntest globali ta' skemi eżistenti u politiki tal-fruntiera. Il-KEPD jagħmel ir-rakkomandazzjonijiet li ġejjin dwar l-EES: In-neċessità u l-proporzjonalità tas-sistema setgħet biss tiġi murija posittivament skont l-Artikolu 7 tal-Karta wara li tkun ġiet stabbilita politika Ewropea ċara dwar il-ġestjoni ta' persuni b'permanenza b'awtorizzazzjoni skaduta, u s-sistema tkun ivvalutata fl-isfond tal-kuntest aktar globali ta' sistemi eżistenti tat-Teknoloġija tal-Informatika fuq skala kbira. Il-prinċipji tal-protezzjoni tad-dejta għandhom jitjiebu skont l-Artikolu 8 kif ġej: L-għanijiet għandhom ikunu limitati u d-disinn tas-sistema m'għandux ixekkel il-valutazzjoni futura ta' kull aċċess infurzat tal-liġi possibbli għad-dejta tal-EES. Id-drittijiet tas-suġġetti tad-dejta għandhom jiġu rinfurzati, speċjalment fir-rigward tad-dritt għall-informazzjoni u l-possibbiltajiet ta' rimedju, u għandu jittieħed kont tal-ħtieġa għal salvagwardji speċifiċi li jikkonċernaw deċiżjonijiet awtomatizzati meħuda fir-rigward tal-kalkolu tat-tul ta' permanenza. Is-sorveljanza għandha tkun ikkumplimentata bi stampa ċara tal-allokazzjoni tal-kompetenzi f'livell nazzjonali, biex jiġi żgurat li s-suġġetti tad-dejta jeżerċitaw id-drittijiet tagħhom mal-awtorità rilevanti. L-użu tal-bijometrika għandu jkun soġġett għal valutazzjoni tal-impatt immirat, u jekk ikun meqjus neċessarju, l-ipproċessar ta' dejta bħal din għandu jkun soġġett għal salvagwardji speċifiċi rigward il-proċess ta' reġistrazzjoni, il-livell ta' preċiżjoni u l-ħtieġa għal proċedura ta' riżerva. Barra dan, il-KEPD għandu dubju kbir dwar il-ġbir ta' 10 marki tas-swaba' minflok tnejn jew erbgħa li f'kull każ għandu jkun suffiċjenti għal skopijiet ta' verifika. Ir-raġunijiet li għalihom huwa neċessarju t-trasferiment ta' dejta tal-EES lil pajjiżi terzi għar-ritorn ta' ċittadini ta' pajjiżi terzi għandhom ikunu sostanzjati. Filwaqt li r-RTP ma tqajjimx l-istess domandi sostanzjali fir-rigward tal-interferenza mad-drittijiet fundamentali bħall-EES, il-KEPD xorta jiġbed l-attenzjoni tal-leġiżlatur dwar l-aspetti li ġejjin: Il-bażi volontarja tas-sistema hija rikonoxxuta, imma l-kunsens għandu jiġi kkunsidrat biss bħala raġuni legali valida għall-ipproċessar tad-dejta jekk ikun mogħti liberament, li jfisser li r-RTP m'għandux isir l-unika alternattiva valida għal kjus twal u piżijiet amministrattivi. Il-proċess ta' verifika li jwassal għar-reġistrazzjoni għandu jkun ibbażat fuq aċċess selettiv għal bażijiet ta' dejta identifikati b'mod ċar. Fir-rigward tal-aspetti ta' sigurtà, il-KEPD iqis li għall-EES u l-RTP għandhom jiġu żviluppati Pjan ta' Kontinwità tan-Negozju u prattiki ta' Ġestjoni tar-Riskju tas-Sigurtà tal-Informazzjoni biex jivvalutaw u jipprijoritizzaw ir-riskji. Barra minn hekk, għandha tkun prevista kollaborazzjoni qawwija bejn l-Aġenzija u l-Istati Membri. Magħmul fi Brussell, it-18 ta' Lulju 2013. L-attivitajiet kummerċjali tal-impriżi kkonċernati huma: għal Apollo: ġestjoni ta' fondi ta' investiment li tinvesti f'kumpaniji involuti f'bosta negozji madwar id-dinja. Eżempji tal-investimenti ta' bħalissa jinkludu, fost affarijiet oħrajn, kumpaniji fin-negozji tal-kimika, il-kruċiri, il-loġistika, il-karta, l-ippakkjar u l-metalli, għal FGD: FGD hija fond iffinanzjata bl-imnut, banek korporattivi u tat-tfaddil kif ukoll mill-bank ċentrali Spanjoli li tkopri depożiti fil-banek Spanjoli, għal Synergy: bħala l-kumpanija azzjonarja ta' Aernnova Group u azzjonista ta' Aeroblade SA u Orisol Corporación Energética SA, hija attiva fil-manifattura ta' makkinarju relatat mal-inġenji tal-ajru u tal-ispazju. Il-Kummissjoni tistieden lill-partijiet terzi interessati biex iressqu kwalunkwe kummenti li jistgħu jkollhom dwar it-tranżizzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-feks (+32 22964301), jew b'emejl lil COMP-MERGER-REGISTRY@ec.europa.eu jew bil-posta, taħt in-numru ta' referenza COMP/M.7144 – Apollo/Fondo de Garantía de Depósitos de Entidades de Crédito/Synergy, fl-indirizz li ġej:
Extracted from C_032_2014.html